
                                              PARLAMENTUL ROMÂNIEI

                                                CAMERA DEPUTAŢILOR
	         COMISIA JURIDICĂ, 
DE DISCIPLINĂ ŞI IMUNITĂŢI                           
	                           Bucureşti 14.11.2011      

                           PL.x 576/2011                    

	
	


AVIZ
asupra proiectului de Lege privind aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar
       În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar, trimis cu adresa PL.x 576 din 2 noiembrie 2011 şi înregistrat cu nr. 31/1009 din 2 noiembrie 2011.
       Conform dispoziţiilor art.75 alin.(1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 

       Senatul a adoptat iniţiativa legislativă în şedinţa din 31 octombrie 2011.
       Iniţiativa legislativă are ca obiect de reglementare aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar, care prevede, în special abrogarea, începând cu 1 ianuarie 2012, a bazei legale care reglementează constituirea la nivelul unor instituţii  şi autorităţi publice a fondurilor pentru stimularea angajaţilor.
      Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 941 din 31 august 2011.
      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţă a Guvernului nr.71/2011 pentru modificarea unor acte normative în vederea eliminării prevederilor referitoare la acordarea de stimulente pentru personalul din sectorul bugetar.

      În raport cu obiectul şi conţinutul reglementării, proiectul de lege face parte din categoria legilor ordinare.      
          PREŞEDINTE,                                                                                SECRETAR,
                Daniel BUDA                                                                        Gabriel ANDRONACHE
Consilier, Ciprian Bucur

